OpenLLM-France/wikimedia huggingface dataset:
# José Pérez de Rozas y Masdeu

José Pérez de Rozas y Masdeu (Madrid, 22 de juliol de 1855 - 1955) fou un periodista i polític espanyol, diputat i governador civil durant la Segona República Espanyola.
A finals del segle xix es va establir a Barcelona, on treballà com a redactor de Las Noticias. Posteriorment abandonaria aquest càrrec per tal de fundar el seu propi diari, El Liberal, i fer de secretari de l'aristòcrata Manuel de Foronda y Aguilera, marquès de Foronda. Tanmateix, des del seu diari va donar suport al Partit Republicà Radical d'Alejandro Lerroux. De 1917 a 1921 fou director de l'Associació de la Premsa Diària de Barcelona, càrrec en el qual el va succeir Eugeni d'Ors.
Dins del Partit Radical arribaria a ocupar-ne la secretaria política i en fou elegit diputat per la província de Jaén a les eleccions generals espanyoles de 1933 i 1936. Entre desembre i novembre de 1933 fou Governador civil d'Oviedo.

## Referències

* ↑ Aquesta és la data de naixement segons el web del Congrés dels Diputats. Al web de la GEC indica que l'any de naixement és 1882.
* ↑ «José Pérez de Rozas y Masdeu». Gran Enciclopèdia Catalana. Barcelona: Grup Enciclopèdia Catalana.
* ↑ Antonio Checa Godoy. Prensa y partidos políticos durante la II República. Salamanca: Universitat de Salamanca, 1989, p.146.
* ↑ Annals del Periodisme Català
* ↑ Fitxa del Congrés dels Diputats
* ↑ Serrallonga i Urquidi, Joan «El aparato provincial durante la Segunda República. Los gobernadores civiles, 1931-1939». Hispania Nova: Revista de historia contemporánea, 2007. ISSN: 1138-7319.
# Kemmental

Kemmental és un municipi del cantó de Turgòvia (Suïssa), situat al districte de Kreuzlingen. És el resultat de la fusío el 1996 dels antics municipis Alterswillen i Hugelshofen. És un topònim creat a l'ocasió de la fusió, mot compost del nom del riu Kemme, que creua l'entitat, i el sufix alemany tal (vall).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ «Geschichte [Història]». Ajuntament de Kemmental. Arxivat de l'original el 2021-01-28. [Consulta: 2 febrer 2021].
* ↑ Rothenbühler, Verena. «Kemmental» (en alemany). Historisches Lexikon der Schweiz, 14-03-2007. [Consulta: 2 febrer 2021].
# Kemokai Kallon

Kemokai Kallon (Kenema, 17 de març de 1972) és un exfutbolista de Sierra Leone de la dècada de 1990. És el germà dels futbolistes Mohamed Kallon i Musa Kallon.
Fou internacional amb la selecció de futbol de Sierra Leone. Pel que fa a clubs, destacà a Ljungskile SK i Norrby IF.

## Referències

* ↑ Kemokai Kallon a National-Football-Teams.com (anglès)
# Khonogor

Khonogor (en rus: Хоногор) és un poble de la república de Sakhà, a Rússia, que el 2014 tenia 735 habitants, pertany al districte de Borogontsi.

## Referències

* ↑ Хохлачев В.. Заполярный Помпей.
# Khopiórskaia

Khopiórskaia - Хопёрская (rus) - és una stanitsa del krai de Krasnodar, a Rússia. Es troba a la vora del Sturnova, afluent per la dreta del Txelbas. És a 32 km al sud-est de Tikhoretsk i a 128 km al nord-est de Krasnodar.
Pertanyen a aquesta stanitsa els khútors de Karassiov, Krasni, Kultura, Léninski, Nekhvorosxanski, Privolni, Fedorenko, Txelbas i Txkalova.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi al lloc web del raion Arxivat 2016-03-03 a Wayback Machine. (rus)
# Just Can't Get Enough

* Aquest article tracta sobre la cançó de Depeche Mode. Vegeu-ne altres significats a «Just Can't Get Enough».
«Just Can't Get Enough» és una cançó de la banda britànica Depeche Mode inclosa en el seu àlbum de debut Speak & Spell. La cançó fou enregistrada el juliol de 1981 als Blackwing Studios i publicada com a segon senzill de l'àlbum excepte als Estats Units, on fou llançada el 18 de febrer de 1982 com a senzill de debut del grup. Fou el darrer senzill escrit per fundador del grup Vince Clarke, que va abandonar la banda el desembre de 1981.

## Informació

Al Regne Unit arribà al número 8 de la llista de senzill mentre que va esdevenir el primer èxit Austràlia arribant al quart lloc. Van realitzar una remescla anomenada "Schizo Mix" que és una versió llarga, i fou inclosa en la versió americana de Speak & Spell i en compilacions posteriors com The Singles 81→85 i Remixes 81−04. La cara-B "Any Second Now" fou la primera cançó instrumental disponible comercialment de Depeche Mode. També en van editar una remescla titulada "Altered".
Fou la primera cançó de la banda que tingué un videoclip promocional, i de fet és l'únic en el qual apareix Vince Clark. El director del videoclip fou Clive Richardson.
Gràcies a la seva popularitat, aquesta cançó fou versionada per multitud de grups en molts altres estils musicals. Per exemple el duet de DJs neerlandesos Charly Lownoise and Mental Theo van fer una versió happy hardcore (2004), la banda francesa Nouvelle Vague (2005) o la japonesa Anna Tsuchiya (2007) també van afegir una versió en respectius àlbums. Cal destacar la versió realitzada per The Saturdays, que va arribar al número 1 de la llista britànica de senzills. Seguidors de diversos equips de futbol britànics han adaptat la lletra de la cançó per realitzar himnes d'animació als respectius equips com Celtic, Burnley, Bolton Wanderers o Liverpool.

## Llista de cançons

Totes les cançons foren escrites per Vince Clarke excepte "Tora! Tora! Tora!" escrita per Martin Gore.

### 7": Mute/7Mute16 (Regne Unit)

* "Just Can't Get Enough" – 3:41
* "Any Second Now" – 3:06

### 12": Mute/12Mute16 (Regne Unit)

* "Just Can't Get Enough (Schizo Mix)" – 6:43
* "Any Second Now (Altered)" – 5:41

### CD: Mute/CDMute16 (Regne Unit, 1991) i Sire/SRE40291 (Estats Units, 1991 i 2004)

* "Just Can't Get Enough" – 3:45
* "Any Second Now" – 3:09
* "Just Can't Get Enough (Schizo Mix)" – 6:48
* "Any Second Now (Altered)" – 5:42

### 7": Sire/SRE50029 (Estats Units)

* "Just Can't Get Enough" – 3:41
* "Tora! Tora! Tora!" – 4:23

## Referències

* ↑ Duchateau, Francois. «Depeche Mode keyboard player Andy Fletcher delighted with 'Just Can't Get Enough' chants at Celtic and Liverpool» (en anglès). Goal.com, 22-04-2011. [Consulta: 20 juny 2013].
* ↑ «Clarets' fans Just Can't Get Enough» (en anglès). Clarets-Mad.co.uk, 22-01-2011. [Consulta: 20 juny 2013].
* ↑ «Whites on song» (en anglès). The Bolton News, 08-03-2011. [Consulta: 20 juny 2013].
* 1 2 3 4 «DM archives > Discography / Singles > Just Can't Get Enough» (en anglès). Depeche Mode. [Consulta: 15 agost 2013].

## Enllaços externs

* Just Can't Get Enough a DepecheMode.com (anglès)
# Kambsdalur

Kambsdalur és un nucli de població de l'illa d'Eysturoy, a les illes Fèroe. Forma part del municipi de Fuglafjørður. L'any 2006 tenia 180 habitants. Fundat el 1985, és l'assentament més nou de l'arxipèlag i és considerat una barriada de Fuglafjørður.
Està situat a 150 metres per sobre de la riba sud del fiord de Fuglafjørður, a prop de 3 km al sud d'aquesta ciutat. S'assenta en una zona relativament plana creuada per diferents cursos d'aigua, dels quals l'Innara Markrá i l'Ytra Markrá són els de més entitat. L'envolten algunes muntanyes de més de 600 metres, com el Gjógvaráfjall (678 m), situat a l'oest. Un sender de 3'5 km et porta a Skálabotnur a través d'un trajecte senzill.
Kambsdalur és el nucli de població més nou de les Illes Fèroe. Es va fundar el 5 d'octubre de 1985 a la vall d'Ytri Dalur, que separa els municipis d'Eystur i Fuglafjørður. Tot i així, el poble de Kambsdalur només ocupa la part de Fuglafjørður d'aquesta vall, que va ser comprada pel municipi el 1981. La localitat va anar creixent i l'1 de gener de 2005 ja hi havia 41 cases independents amb un total de 170 habitants. Avui Kambsdalur s'ha convertit en un important centre de serveis al nord d'Eysturoy amb un pavelló esportiu, una fusteria i tallers.
Un dels principals actiu de Kambsdalur és la seva excel·lent ubicació, ja que es troba a una distància relativament petita de la majoria de les grans ciutats del nord de les illes Fèroe, com ara Fuglafjørður, Leirvík, Gøta, Runavík i Klaksvík.
Hi ha un institut de secundària des de l'any 1990.

## Referències

* ↑ «Statistical Database» (en anglès). Arxivat de l'original el 2020-07-06. [Consulta: 4 agost 2019]. «Base de dades estadística de les Illes Fèroe»
* ↑ «Søga kommununar» (en feroès). Ajuntament de Fuglafjørður. [Consulta: 21 desembre 2019].
* ↑ «Mapa de les Illes Fèroe» (en danès). Trap Danmark. [Consulta: 21 desembre 2019].
* ↑ «Fjøll» (en feroès). Arxivat de l'original el 2011-07-20. [Consulta: 21 desembre 2018]. «Llista de muntanyes de les Fèroe per alçada.»
* ↑ «Kambsdalur to Skalabotnur» (en anglès). wikiloc. [Consulta: 21 desembre 2019].
* ↑ «Miðnám á Kambsdáli» (en feroès i anglès). Miðnám á Kambsdáli. [Consulta: 21 desembre 2019].

## Vegeu també

* Llista de municipis de les Illes Fèroe.

## Enllaços externs

* Web de l'ajuntament de Fuglafjørður. (feroès)
# Kamel Eddine Fekhar

Kamel Eddine Fekhar (Ghardaïa, 1 de gener de 1963 - Blida, 28 de maig de 2019) fou un metge i activista polític pels drets humans algerià d'ètnia mozabit. Empresonat en diverses ocasions, morí a l'hospital de Blida després de 50 dies de vaga de fam.

## Biografia

Estudià Medicina i treballà als hospitals algerians en tant que metge. Havent abandonat la pràctica del seu ofici després de ser acomiadat per l'administració local, no reprengué el seu ofici malgrat una sentència que obligava a reincorporar-lo.
Esdevingué militant de la Lliga Algeriana per a la Defensa dels Drets de l'Home (LADDH), pel qual fou detingut i empresonat més d'una vegada. L'any 1999 s'uní al Front de Forces Socialistes assumint responsabilitats per ocupar una plaça al Secretariat nacional, a més de supervisar la federació de Ghardaïa, però fou expulsat del partit l'any 2011 per ser sospitós d'haver participat en l'atac d'una mesquita el mateix any, a més a més de les queixes de la secció local de Ghardaïa per a la seva implicació en una campanya per defenestrar l'antic primer secretari nacional Karim Tabbou.
No amagà les seves influències en favor de la idea d'autonomia per Cabília, proposada per Ferhat Mehenni.

## Detenció i mort

Detingut el 31 de març just després de les protestes d'Algèria de 2019, i acusat de desordres públics i d'atemptar a la seguretat de l'Estat, fou reclòs a la presó de Ghardaïa, on començà una vaga de fam, juntament amb el seu company Ibrahim Aouf.
La seva salut empitjorà ràpidament i després de més de 50 dies de vaga fou traslladat a l'Hospital Frantz Fanon de Blida, on morí el 28 de maig de 2019.

## Referències

* ↑ «Kameleddine Fekhar est décédé» (en francès). Maghreb Émergent, 28-05-2019. Arxivat de l'original el 16 de juny 2019. [Consulta: 28 maig 2019].
* ↑ «Mort de Kamel Eddine Fekhar: les réactions» (en francès). TSA, 28-05-2019. [Consulta: 28 maig 2019].
* ↑ «Un œil sur les médias - Algérie: le décès du militant Kamel Eddine Fekhar indigne les internautes» (en francès). France24.com, 28-05-2019. [Consulta: 28 maig 2019].
* ↑ «Algérie: le militant des droits humains Kamel Eddine Fekhar est mort en détention» (en francès). LCI.fr, 29-05-2019. [Consulta: 11 juny 2019].
* ↑ «Mor a la presó un pres polític amazic». Llibertat.cat, 30-05-2019. [Consulta: 11 juny 2019].
* ↑ «És mort l'activista amazic Kamel Eddine Fekhar, després de més de 50 dies de vaga de fam». Nationalia.cat, 29-05-2019. [Consulta: 11 juny 2019].

## Vegeu també

* Front de Forces Socialistes
# João Manuel Gonçalves Lourenço

João Manuel Gonçalves Lourenço (Lobito, 5 de març de 1954) és el President d'Angola des del 26 de setembre de 2017.

## Biografia

Llicenciat en història, va passar per diverses posicions dins del partit i a l'estat angolès, inclòs com a diputat a l'Assemblea Popular entre 1984 i 1992, president del Grup Parlamentari del MPLA entre 1993 i 1998 i primer vicepresident de l'Assemblea Nacional entre 2003 i 2014.
Des de desembre de 2016, considerat el successor de José Eduardo dos Santos en el lideratge del partit Moviment Popular per l'Alliberament d'Angola (MPLA) i en la presidència d'Angola.
El 3 de febrer de 2017 en la tercera reunió ordinària del MPLA fou anunciat oficialment com a cap de llista del MPLA a les eleccions legislatives d'Angola de 2017 en comptes del candidat esperat, Manuel Vicente. El MPLA va guanyar les eleccions i Lourenço fou proclamat com a tercer President d'Angola. També va guanyar les Eleccions generals d'Angola de 2022, renovant el seu mandat.

## Referències

* ↑ Comunitat de Països de Llengua Portuguesa. «Biografia do MDN» (PDF). Secretariado Permanente para os Assuntos de Defesa. Arxivat de l'original el 2017-02-04. [Consulta: 5 maig 2017].
* ↑ Lusa «João Lourenço será o candidato a presidente de Angola». Expresso, 02-12-2016. Arxivat 2017-08-02 a Wayback Machine. «Còpia arxivada». Arxivat de l'original el 2017-08-02. [Consulta: 5 maig 2017].
* ↑ Deutsche Welle. «João Lourenço», 11-01-2017.
* ↑ «Angola : Après Dos Santos, "on peut s'attendre à une transition graduelle" - France 24» (en (francès)). France 24, 03-02-2017.
# Kaminiadougou

Kaminiadougou és una regió de Mali, situada antre Macina i Djenné, a la riba dreta del riu Níger, al nord-est de Sansanding.
El 1885 els francesos (tinent de vaixell Davoust en el seu viatge de Bamako a Macina) hi van signar un tractat, però no obstant la regió no va passar encara a França de manera efectiva fins a la conquesta de Ségou el 1890.
El 1892 la regió es va revoltar contra França i bambares i peuls es van aliar i van rebre reforços de Macina, però foren derrotats pel comandant Bonnier a Koïla o Kola.

## Referències

* Histoire de la conquête du Soudan français (1878-1899) pel Tinent Gatelet
# Los Graus (Rivert)

Los Graus és una collada situada a 1.325 m d'altitud del terme municipal de Conca de Dalt (antic terme de Toralla i Serradell), al Pallars Jussà.
És just al nord del cim de l'Encreuament, al sud-est de Roca Espatllada, al fons de la vall del barranc de Palomera.
# Lophochlaena

Lophochlaena és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.
De vegades s'inclou al gènere Pleuropogon.

## Taxonomia

* L. californica Nees
* L. refracta A. Gray
# Krai de l'Altai

* Aquest article tracta sobre el krai rus de Barnaül. Vegeu-ne altres significats a «Altai».
El krai de l'Altai (rus: Алта́йский край, Altaiski krai) és un subjecte federal de Rússia. Limita amb el Kazakhstan al sud i a l'oest, i amb les províncies russes de Novossibirsk al nord i Kémerovo a l'est, i amb la república de l'Altai al sud-est. La capital és Barnaül, amb una població estimada en el seu districte de 698.603 habitants en una àrea de 956 km².
Situada al nord del massís de l'Altai, comprèn el curs alt del riu Obi, que neix a la ciutat de Biïsk, a la confluència del Katun i el Bia. No és una regió tan muntanyosa com la veïna República de l'Altai malgrat compartir-ne el nom a partir del nom del massís.
És una regió que compta amb una població de 2.163.693 habitants.per una extensió de 169.100 km² segons el cens de 2021. La seva economia principalment agrícola (blat, remolatxa, lli, cotó), amb indústria tèxtil i alimentària. Està travessada pel ferrocarril Transsiberià.

## Referències

* ↑ «Barnaul (Urban District, Russia)». citypopulation.de. [Consulta: 10 març 2024].
* ↑ Alimbaev, Turgai; Beksultanova, Chinara; Mazhitova, Zhanna; Choybekova, Gulzhamal; Zhunushalieva, Gulsunkan «The beginning of virgin lands development in Pavlodar region (in 1954)» (en anglès). E3S Web of Conferences, 371, 2023, pàg. 06017. DOI: 10.1051/e3sconf/202337106017. ISSN: 2267-1242.
* ↑ «Altajskij Kraj (Territory, Russia)». citypopulation.de. [Consulta: 10 març 2024].
* ↑ Myagmarsuren, Altanbagana; Gankhuyag, Urantamir; Punsagtsogvoo, Tseyenkhand; Amartuvshin, Nandin-Erdene «Evaluation of the Novosibirsk-Khovd-Urumqi vertical axis by SWOT analysis and determination of transborder urban clusters to develop along the axis» (en anglès). Advances in Engineering Research. Atlantis Press, 29-10-2023, pàg. 148–159. DOI: 10.2991/978-94-6463-278-1_15.

## Enllaços externs

* Altai Krai Arxivat 2011-06-06 a Wayback Machine.
* Llibreria del Congrés, Rússia PDF
# El Serrat Alt (Olius)

El Serrat Alt és una muntanya de 935 metres que es troba al municipi d'Olius, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# El bany de Psique

El bany de Psique és una pintura a l'oli sobre tela pintada el 1889 per l'artista prerafaelita Frederic Leighton, comptant amb Dorothy Dene com a model. L'obra pertany al Tate Britain des de 1890.

## Descripció

La pintura mostra Psique despullant-se per tal de banyar-se abans de l'arribada de Cupido. Està completament absorta amb mostres del seu narcisisme manifestat pel seu reflex a la superfície llisa de l'aigua. La posa de la dona amb els braços aixecats per revelar el seu cos nu deriva de la Venus Calipigia, una famosa estàtua grega que Leighton hauria vist al Museu de Capodimonte a Nàpols. Un tema que potencialment hauria impactant el públic victorià, però que no sembla haver trobat cap objecció moral quan es va exhibir per primera cop a la Royal Academy el 1890.

## Referències

* 1 2 3 «The Bath of Psyche 1881» (en anglès). Tate Britain, 2014. [Consulta: 12 desembre 2015].
* ↑ Davies, Lucy «Dorothy Dene: Lord Leighton's secret lover?» (en anglès). The Telegraph, 2014 [Consulta: 12 desembre 2015].
# El bandoler

El Bandoler és una cançó composta per Lluís Llach durant el seu exili a París el 1967. La cançó parla d'un bandoler anomenat Joan Serra (conegut com La Pera).
El mateix Llach explica com va néixer aquesta cançó en la primera publicació de la cançó:
| « | Un amic de Valls em deixà un llibre que tractava dels mossos d'esquadra i dels bandolers del segle passat, i hi vaig trobar la història del bandoler Joan Serra; el seu caràcter em va impressionar, se m'acudí una lletra i al damunt vaig posar-hi una música, procurant que tingués tants contrastos com el personatge i els canvis de veu fossin molt marcats. Així va néixer El Bandoler. | » |
El Bandoler va ser publicar per primer cop l'any 1968 pel segell discogràfic concèntric en un single amb el títol Lluís Llach, amb arranjaments i direcció musical de Francesc Burrull. Posteriorment va aparèixer en diversos LPs com ara Lluís Llach a l'Olympia (1973) i Ara, 25 anys en directe (1992)

## Referències

* ↑ Web oficial de Lluís Llach
* ↑ Fitxa de la cançó a Cancioneros.com
# Emili Blanxart i Pedrals

Emili Blanxart i Pedrals (Olesa de Montserrat, 1881 - Olesa de Montserrat,1958) va ser un popular metge de la vila olesana.
Va formar part del jurat dels Jocs Florals d'Olesa de Montserrat del 1907. Va ser membre fundador l'any 1927 i membre de junta del Patronat de l'Hospital d'Olesa de Montserrat. El seu germà, també conegut a la vila per dedicar-se a la docència, fou Daniel Blanxart i Pedrals.

## Referències

* 1 2 Planell, Gemma Estrada i. Les festes de la commemoració del Centenari de la Guerra del Francès. L'Abadia de Montserrat, 2009, p. 25. ISBN 978-84-9883-205-1.
* ↑ «HISTÒRIA: L'HOSPITAL D'OLESA DE MONTSERRAT». Arxivat de l'original el 2018-08-11. [Consulta: 11 agost 2018].
# Elizabeth Armstrong

Elizabeth Armstrong (Ann Arbor, 31 de gener de 1983) és una jugadora estatunidenca de waterpolo.

## Clubs

* Great Lakes Water Polo

## Títols

Com a jugadora de la selecció nord-americana:
* Medalla d'or en els campionats del món de waterpolo de Roma 2009
* Medalla de plata en els jocs olímpics de Pequín 2008
* Medalla d'or en els Pan American Games, Rio de Janeiro 2007
* Medalla d'or en FINA World League, Mont-real 2007
* Medalla d'or en els campionats del món de waterpolo de Melbourne 2007
* Medalla d'or en FINA World League, Cosenza 2006
* Medalla d'or en els campionats junior Pan American Games, Barquisimeto 2000

## Referències

* ↑ «US women win 1st gold in Olympic water polo». The Times Of India [Consulta: 8 octubre 2012].

## Enllaços externs

* TeamUSA.org, USA Water Polo. Consultat el 17 de febrer de 2009.
# Edgar Manucharyan

Edgar Manucharyan (Erevan, 19 de gener de 1987) és un exfutbolista armeni de la dècada de 2000.
Fou internacional amb la selecció d'Armènia. Pel que fa a clubs, defensà els colors de Pyunik Yerevan, Ajax Amsterdam o Ural Yekaterinburg.

## Referències

* ↑ «Armenian striker Edgar Manucharyan joins Ajax». ajax-usa.com. Arxivat de l'original el 2 octubre 2008. [Consulta: 18 març 2013].
* ↑ «Ajax en Manucharyan uit elkaar» (en neerlandès). ajax.nl. Arxivat de l'original el 12 juliol 2010. [Consulta: 18 març 2013].
* ↑ «Ajax en Manucharyan nemen na vijf jaar afscheid» (en neerlandès). vi.nl. [Consulta: 18 març 2013].
* ↑ Edgar Manucharyan, Fitxa a Soccerway
* ↑ Edgar Manucharyan a National-Football-Teams.com (anglès)
# Edgar Moon

Edgar Forest «Gar» Moon (Forest Hill, Austràlia, 3 de desembre de 1904 − Brisbane, 26 de maig de 1976) fou un jugador de tennis australià.
En el seu palmarès destaquen quatre títols de Grand Slam, tots de l'Australian Championships, en vuit finals disputades. Va guanyar aquest torneig en totes tres categories.
Va formar part de l'equip australià de Copa Davis, només en l'edició de 1930, on va guanyar tots quatre partits individuals que va disputar.

## Torneigs de Grand Slam
### Individual: 1 (1−0)

| Resultat | Núm. | Any | Campionat | Oponent | Marcador |
| Guanyador | 1. | 1930 | Australian Championships | Harry Hopman | 6−3, 6−1, 6−3 |

### Dobles masculins: 4 (1−3)

| Resultat | Núm. | Any | Campionat | Parella | Oponents | Marcador |
| Finalista | 1. | 1928 | Australian Championships | Jim Willard | Jean Borotra Jacques Brugnon | 2−6, 6−4, 4−6, 4−6 |
| Finalista | 2. | 1929 | Australian Championships (2) | Jack Cummings | Jack Crawford Harry Hopman | 1−6, 8−6, 6−4, 1−6, 3−6 |
| Guanyador | 1. | 1932 | Australian Championships | Jack Crawford | Harry Hopman Gerald Patterson | 12−10, 6−3, 4−6, 6−4 |
| Finalista | 3. | 1933 | Australian Championships (3) | Jack Crawford | Keith Gledhill Ellsworth Vines | 4−6, 8−10, 2−6 |

### Dobles mixts: 3 (2−1)

| Resultat | Núm. | Any | Campionat | Parella | Oponents | Marcador |
| Finalista | 1. | 1928 | US Championships | Edith Cross | Helen Wills John Hawkes | 1−6, 3−6 |
| Guanyador | 1. | 1929 | Australian Championships | Daphne Cozens | Marjorie Cox Crawford Jack Crawford | 6−0, 7−5 |
| Guanyador | 2. | 1934 | Australian Championships (2) | Joan Hartigan | Emily Westacott Ray Dunlop | 6−3, 6−4 |

## Enllaços externs

* Edgar Moon a l'ATP (anglès)
* Edgar Moon a la Federació Internacional de Tennis (anglès)
* Edgar Moon a la Copa Davis (anglès)